Il-ġimgħa li għaddiet id-direttorat tal-konformità u l-infurzar fi ħdan l-Awtorità għall-Ippjanar għamel kuntatt u ta' struzzjonijiet sabiex jitneħħew niċeċ u strutturi tas-sejjieħ f'Ħal Għargħur. Dan ġie kkonfermat ma' Newsbook.com.mt minn kelliem għall-Awtorità għall-Ippjanar. Din il-ġimgħa qamet kontroversja dwar dawn l-istrutturi li kellhom jitneħħew fl-inħawi magħrufa bħala 'Top of the World' f'Ħal Għargħur. Fuq Facebook kienu ħafna dawk li argumentaw li jekk kienu llegali almenu kienu xi ħaġa li jsebbħu l-ambjent tal-madwar u mhux ikerrħuh bħal bini ieħor madwar il-pajjiż. Ritratt: Miguela Xuereb Kelliem għall-Awtorità tal-Ippjanar ikkonferma ma' Newsbook.com.mt li ngħataw struzzjonijiet biex jitneħħew hekk kif l-istrutturi kienu bla permess fuq art tal-gvern u li ma nħarġet l-ebda ordni ta' infurzar kontra l-persuna li għamilhom u kien jieħu ħsiebhom, peress li beda jneħħi dawn l-istrutturi minnufih. Newsbook.com.mt pprova anke jieħu r-reazzjoni tal-Kunsill Lokali ta' Ħal Għargħur li r-risposta tiegħu għall-mistoqsijiet tagħna kienet sabiex nitkellmu mal-Awtorità tal-Ippjanar. Sakemm ippubblikajna dan l-artiklu l-Kunsilli Lokali baqa' ma qalilniex jekk jaqbilx jew le mat-tneħħija ta' dawn l-istrutturi tas-sejjiegħ u n-niċeċ. X'ġara eżatt? Din il-ġimgħa resident f'Ħal Għargħur tella' numru ta 'filmati u ritratti fuq Facebook, inkluż ta' mafkar li kien qed jitkisser biċċiet wara li nġibed b'ħabel marbut ma' vettura. Ir-resident qal li n-niċeċ u l-istrutturi tas-sejjieħ kienu kkurati minn raġel min Ħal Għargħur, Ronnie Gauci, magħruf bħala 'l-Kuzzu'. Ritratt: Miguela Xuereb "Kemm għal Ronnie u kif ukoll għal min iħobb verament il-Għargħur jew li jiġi f'dawn l-inħawi għall-kwiet, jaqbel li qatt ma kellha tasal din il-ġurnata tal-lum għaliex kienu qedin isebbħu din iż-żona. Kuraġġ ħbieb,"qal dan ir-resident. Filmat: Jitkissru niċeċ u strutturi tas-sejjieħ f'Ħal Għargħur Għidilna x'taħseb? Ibgħatilna email fuq info@newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_608a629b24046_rand.td-a-rec-img{text-align:left}.td_uid_3_608a629b24046_rand.td-a-rec-img img{margin:0 auto 0 0}